Eduard Müller

Eduard Müller (Dresden, 1848ko azaroaren 12a – Berna, 1919ko azaroaren 9a) suitzar abokatu, epaile, militar eta politikaria izan zen. Suitzako Konfederazioko presidentea izan zen 1899, 1907 eta 1913an.

Alemanian jaio eta Suitzan bizi izan zen 1849tik. Teologia ikasketak hasi zituen Genevan eta hiru urte geroago utzi zituen. Zuzenbidea ikasi zuen Bernan, Leipzigen, Heidelbergen eta Parisen, eta 1872tik abokatu lanak egin zituen. Gainera, epailea, editorea eta militarra izan zen.

Politikan Alderdi Erradikal Demokratikoko kide izan zen. Bernako alkate (1888-1895), Suitzako Kontseilu Nazionaleko presidente (1890-1891) eta Suitzako Kontseilu Federaleko kide (1895-1919) izan zen. Justizia eta Polizia eta Militar sailak zuzendu zituen. Kode Zibila aldarrikatzea eta armadari buruzko konstituzioko artikuluak berrikustea lortu zuen.

Suitzako Konfederazioko presidentea izan zen 1899, 1907 eta 1913an.

Kategoria:Dresdendarrak
Kategoria:Suitzako abokatuak
Kategoria:Suitzako kazetariak
Kategoria:Suitzako Konfederazioko presidenteak